**Formandens beretning for året 2017**

**Augustenborg, 21. marts 2018**

Endnu et år er gået og som alle de andre år, er det også gået hurtigt.

Vi har afholdt årsmøder i alle vore afdelinger, alle bestyrelser er besat.

Der er sket ændringer og det kan man se på vores hjemmeside (ikke alle har opdateret deres bestyrelse endnu, men det vil ske hurtigst muligt).

Selvom håndboldformanden stoppede pludselig i starten af januar, fik vi en ny håndboldbestyrelse til næste sæson, selvom der kun har været 2 hold i den indeværende sæson.

Jeg vil gerne sige en stor tak til alle de afgåede bestyrelsesmedlemmer for deres indsats og velkommen til de nye.

For at en forening som MIF kan fungere, kræver det en stor indsats af de enkelte bestyrelser og udvalg, det er ikke nok at tænke på det sportslige, men en stor del af arbejdet er også at få økonomien til at hænge sammen, derfor kræver det en del arrangementer og aktiviteter.

**Aktivitetsudvalget,** afholdte flg. arrangementer med Peter Thomsen i spidsen.

**Fastelavnsfest**

* + Fin opbakning, både af børn og voksne.

**Ringridning**

Igen ved ringridning i Sønderborg var Midtals Idrætsforening og Augustenborg Brandvæsen sammen om, at have teltet (Rytterkroen), den ved galgerne.

Vi stod for salg af øl, sodavand, kaffe, kage og grillmad

Vi har også teltet her i 2018, men i år er det sammen med Bo Sandvej.

Er der nogen som vil hjælpe, kan i kontakte Peter Thomsen – det er fra fredag den 6. juli til og med mandag den 9. juli.

**Aktivitetsweekend**

Blev afholdt den 9. og 10. september:

* + Der var ”Bagagerumssalg” der var ikke mange selvom det var gratis
  + Børneloppemarked
  + Petanque turnering
  + Gymnastik i hallen
  + Linedance opvisning
  + Der var rundbold lørdag eftermiddag, her vandt? mener det var vores bager ”Claus med Team”.
  + Der var fin opbakning til fællesspisning lørdag aften, så vidt jeg husker var der omkring 130 voksne og børn. Det er dejligt når medlemmerne bakker op om et sådant arrangement.
  + Vi fik udnævnt året’s MIF’er – der var ingen børn indstillet, husk det i 2018 – vi har mange dygtige unge mennesker i MIF – i år blev det:
    - **Peter Buhl** fra Kultur
  + Der var lottospil søndag eftermiddag, der er plads til flere.
* **80’er Fest**
  + Det var en succes, der var udsolgt, godt 200 personer deltog i festen.
  + Det foregik i en fin pyntet Kultursal og mange havde 80’er tøj på.
  + En stor tak til Camilla Rossen og Ann Hermani for det fine initiativ til afholdelse af 80’er fest
  + Vi gentager succesen her i 2018 og det er den 22. september samme sted og forhåbentlig med samme store opbakning.
* **Julefrokost** 
  + Der var ikke mange til årets julefrokost i Kultursalen, den lå nok for tæt på 80’er festen – vi var kun ca. 65 personer.
  + Musikken og maden var god
  + Vi holder en pause med julefrokosten her i 2018, så må vi se i 2019.

**MIF (de enkelte afdelinger) har også afholdt arrangementer i det forgangne år:**

* Fodboldskole
* Kellmann’s Cup i indendørsfodbold
* Workshop i line dance med record deltagelse, der var over 300 personer fra nær og fjern
* Tennis klubturnering
* Revyen
* Gymnastik opvisning
* Musik arrangementer i kultursalen, her under 2 udsolgte koncerter med Mark og Christoffer, de andre koncerter kunne godt have haft flere publikummer.
* Petanque har deres interne ”Rødvinsturnering” og tager ud til stævner
* Krocket har været til nogle stævner

Der er sikkert flere, så undskyld hvis jeg har glemt nogen.

**MIF har 9 afdelinger,** vi er 867 medlemmer mod 890 sidste år, det er 23 færre medlemmer i.f.t. sidste år.

Der er 49 færre under 25 år og 26 flere over 25 år.

Der er 28 flere mellem 25 – 59 år og 41 færre mellem 13 – 18 år.

Det passer fint med hvad man hører ude i den store verden, færre unge årgange og flere ældre mennesker.

I sensommeren havde vi en ”Ekstra Ordinært Generalforsamling” hvor vi skulle tage stilling til om futsal under fodbold skulle være en selvstændig afdeling udenfor MIF.

Det blev godkendt og nu har Augustenborg en futsal afdeling, men ikke under MIF.

Jeg vil gerne rette **en stor tak til hallen** for det gode samarbejde.

**En stor tak til**:

* Bestyrelsesmedlemmer, Udvalgsmedlemmer, Hovedbestyrelsen, Forretningsudvalget, Aktivitetsudvalget, Ungdomsudvalget og de enkelte WEB master i de enkelte afdelinger.
* Alle de frivillige som hjælper til ved vore arrangementer og aktiviteter, men hertil skal siges, at vi sagtens kan bruge endnu flere.

**Endnu engang - en stor tak for jeres store indsats og samarbejde.**

**Nyt i 2018**

Det er ikke nyt, men vi skal fortsætte med at være synlig og det vil vi gøre via:

* **Sport & Fritid** – Brug Sport & Fritid og husk at brug MIF logo.
* **Vores hjemmeside**
* **Facebook**
* **Mail** ud til vores medlemmer via Conventus

Pr. 25. maj kommer der en ny **”Persondataforordning”** og den skal alle afdelinger har læst og sat sig ind i, så alle ved hvordan man skal forholde sig.

Den ny Persondataforordning bliver et punkt på næste HB møde.

Alle referater fra vores HB møder er tilgængelig på vores hjemmeside, de findes under ”Hovedafd” med teksten ”Referater fra HB møderne”, her findes også referat fra generalforsamlingen og formandens beretning.

**Til allersidst** vil jeg gerne rette en stor tak til alle vores sponsorer – sørg nu for at støtte dem. Det er jo også dem vi henvender os til, når vi mangler støtte.

**TAK,** det var ordene.